Wees jouself voor God | Netwerk24
Wees jouself voor God
08 Junie 2021 05:01
"Ons gaan vir onsself groot naam maak." Dit was die uitgangspunt van Babel se toringbouers in Genesis 11. So ambisieus en arrogant was hulle dat hulle selfs gedink het hulle gaan God onttroon met hul toring. Hulle het 'n hemelse staatsgreep in gedagte gehad.
Maar Genesis 11 vertel op 'n ironiese manier hoedat God moes opstaan van sy troon en afbuk om hierdie egoïstiese spulletjie raak te sien. Sulke hoogmoed walg Hom. Nog altyd. God kan menslike selfvoldaanheid nie uitstaan nie. Oppas hiervoor. Wees nederig. Jy hoef nie ander mense te probeer beïndruk nie. God het jou gemaak. Vind jou vrede en jou vreugde in die Here.
Vind jou waarde heel eerste in wie jy is voor God. Weet dat die Here tevrede is wanneer jy net jouself in sy teenwoordigheid is en ook tussen ander mense.